בעבר נכלל המטס במצעדי צה"ל שנערכו ביום העצמאות. לאחר ביטול המצעד היבשתי, ממשיכים להתקיים המטסים באופן עצמאי או בשותפות עם משט חיל הים.
היסטוריה.
מאז סיומה של מלחמת העצמאות ועד ל-1949 נהגו לקיים את מצעד צה"ל כחלק מחגיגות יום העצמאות, בו הציג צה"ל את יכולתיו ואת כליו שהשתפרו משנה לשנה. חלק נכבד מאותו מצעד כלל את מטס חיל האוויר. לדברי מוטי חבקוק שהיה ראש תחום היסטוריה ומידע, במחלקת תכנון וארגון בלהק ראש המטה בשנותיה הראשונות של מדינת ישראל המטס עף מעל המתחם והרחובות בהם התקיים המצעד הקרקעי. עם זאת, מנהג זה הופסק עם חלוף השנים וכיום מטוסי חיל האוויר עוברים מעל שמי הארץ במסלול עצמאי ושונה ממסלול המצעד הצבאי.
ב-1973, ביום העצמאות ה-25 של מדינת ישראל התקיים מצעד צה"ל האחרון וזאת אחרי 4 שנים שלא התקיים. המצעד התקיים בירושלים ולקחו בו חלק כ-400 מטוסים ובשל כך היה המטס הגדול ביותר מאז הכרזת העצמאות.
ב-1998, בחגיגות שנת ה-50 למדינה השתתפו לראשונה במטס, מטוסים של חילות אוויר ממדינות זרות מרחבי העולם, שלקחו חלק במפגן ראווה מול חופי תל אביב-יפו.
ב-2012 השתתפו במטס מטוסי סופה, קרנף, ראם, בז ומסוקי היסעור. בתקשורת תועדו המטוסים משאירים שובל לבן מעל בניין האופרה שבתל אביב-יפו.
ב-2017 לקחו חלק במטס, מטוסי ה-F-35 שהגיעו לידי חיל האוויר חודשים ספורים לפני קיום המטס, מלבד מטוסי ה-F35 גם מטוסי שמשון, צופית, F-15, F-16, נחשון וראם.
ב-2018 (יום העצמאות ה-70 של מדינת ישראל) הוחלט בצה"ל בפעם השנייה כי המטס יכלול גם כלי טיס של חילות אוויר זרים וזאת לצד עשרות מטוסים ומסוקים של צה"ל. במטס זה לקחו חלק מטוס F-16 של חיל האוויר היווני, מטוס תובלה מסוג C-17 של חיל האוויר הפולני, מטוס תובלה מסוג C-295 של חיל האוויר הקנדי, מטוסי תובלה מסוג C-130 של חיל האוויר הבריטי ושל חיל האוויר האוסטרי ואף מטוס יורופייטר טייפון של חיל האוויר האיטלקי. למטס הצטרפו גם מטוסי הכיבוי אייר טרקטור AT-802F ומסוקי איירבוס H125 ("כחל") החדשים של היחידה האווירית של משטרת ישראל, מטוס בואינג 787 של "אל על" ומטוסי האמבראר E-195 ובואינג 757, של "ארקיע". מפגני אווירובטיקה במטוסי T-6 טקסאן II ("עפרוני") נערכו מעל בסיסי חיל האוויר רמת דוד, בית הספר הטכני, תל נוף ומוזיאון חיל האוויר בבסיס חצרים, ומעל הערים טבריה, חיפה, תל אביב וירושלים. והוצגו מפגני צניחה מול מספר חופים בארץ.
ב-2020 ועל רקע התפרצות נגיף הקורונה בישראל המטס צומצם כך שהשתתפו בו רק הצוות האווירובטי של חיל האוויר. ארבעה מטוסי עפרוני ציירו לבבות בשמי ישראל, מעל בתי החולים כאות הזהדות עם הצוותים הרפואיים שטיפלו בחולי הקורונה.
ב-2021 המטס כלל לראשונה אזורים חדשים, ביהודה ושומרון, בהם גוש עציון, מודיעין עלית וביתר עילית. המטס כלל גם כלי טיס מהיחידה האווירית של משטרת ישראל: מטוסי אייר טרקטור AT-802 ("מָטָר"), ומסוקים איירבוס H125 ("כחל") ואיירבוס H145 ("דוכיפת"). ב-2021, לראשונה מאז 1987, השתתפו במטס מטוסי התעשייה האווירית, מטוס האבטיפוס מסוג B777-300ER ושני מטוסי גאלפסטרים G280. כמו כן, השתתף במטס מטוס בואינג 747-400 של חברת ק.א.ל..
ב-2022 עבר לראשונה המטס גם מעל חברון, וכן השתתף בו גם כלי טיס מאויש מרחוק מסוג "איתן" (Heron TP).
ביחידת אופק של חיל האוויר פותחו אפליקציה ואתר אינטרנט המאפשרים מעקב אחר המטס בזמן אמת ולמידע על כלי הטיס המשתתפים בו.
מנחם הלברשטט
מנחם הלברשטט (נולד ב-7 במאי 1981) הוא צייר ומאייר ישראלי.
ביוגרפיה.
הלברשטט גדל ביישוב בית אל, שם גם למד בבית הספר היסודי ובתיכון. בהמשך למד בישיבת מעלות ובישיבת שיח יצחק. שירת בצבא כלוחם בחיל השריון.
את לימודיו המקצועיים עשה במכללת הרצוג לתואר ראשון בלימודי הוראת תורה שבעל פה ומחשבת ישראל, באקדמיה בצלאל במחלקה לאנימציה, ובמכללת הדסה ביחידה לעיצוב גרפי והפקות דפוס.
למד ציור ורישום אצל הציירים ליאוניד בלקלב, ארם גרשוני, ומארק ינאי.
מתגורר ביישוב תקוע, נשוי ואב לחמישה.
פעילות מקצועית.
עיתונות וכתבי עת.
הלברשטט החל לפרסם איורים בעיתון מקור ראשון במוסף שבת להגות וספרות בשנת 2008, שם מופיעות עבודותיו באופן קבוע ומלוות את המאמר על פרשת השבוע.
מאייר קריקטורות עבור השילוח (כתב עת ישראלי) מאז היווסדו בשנת 2016.
איור ספרות ילדים ומבוגרים.
הלברשטט מתמחה באיור ספרי ילדים, והוא אייר כבר עשרות ספרים להוצאות הספרים השונות בארץ ומחוצה לה. מרבה לעבוד עם ספריית פיג'מה, ואחותה האמריקאית PJ Library. פרויקט בולט שבו היה שותף הוא סדרת ספרי 'הפרשה', מאת הסופרת אמילי עמרוסי, שיצאה לאור בהוצאת ידיעות אחרונות והפכה לרב מכר.
בשנת 2021 כתב ואייר את הספר 'משהו אחד ולישון' שיצא לאור בהוצאת מזרחי וחולק במסגרת ספריית פיג'מה.
במסגרת לימודיו בישיבת שיח יצחק, נוצרו קשריו עם הוצאת הספרים של הישיבה ומכון כתבי הרב שג"ר, שהובילו ליצירת האיורים עבור העטיפות של כמה מספריהם של הרב שג"ר והרב יאיר דרייפוס.
פעילות בתחום הקולנוע והטלוויזיה.
הלברשטט יצר את הציורים ורישומים עבור עונתה הראשונה של סדרת הטלוויזיה שטיסל בשנת 2012. בשנת 2020 יצר חלק מהציורים לעונתה השלישית של הסדרה.
בשנת 2017 היה חלק מצוות התסריטאים, ויועץ תסריט של הסדרה המנצח ששודרה ב yes.
בין השנים 2019–2020 לימד תקשורת חזותית בבית הספר מעלה לקולנוע.
הלברשטט הוא זוכה פרס שר התרבות לעיצוב, בתחום האיור, לשנת 2021.
תערוכות.
תערוכת יחיד:
תערוכות קבוצתיות:
אוצרות:
Roses (שיר של דה צ'יינסמוקרס)
Roses (בעברית: ורדים) הוא שיר של הצמד האמריקאי דה צ'יינסמוקרס, אשר יצא ב-16 ביוני 2015. השיר יצא כסינגל השני מתוך ה-EP הראשון שלהם. השיר כולל את השתתפותה של הזמרת רוזס. השיר נכתב על ידי אנדרו טגרט ואליזבת' מנסל והופק על ידי הדה צ'יינסמוקרס עצמם.
הצלחה מסחרית.
השיר זכה להצלחה אדירה. הוא הגיע לעשרים העליונים ב-17 מדינות שונות, התברג במצעדי סוף שנה של 13 מדינות שונות, הגיע למעמד זהב ב-4 מדינות ולמעמד פלטינה ומעלה בעוד 11 מדינות נוספות. בארצות הברית ואוסטרליה הוא הגיע למעמד של לא פחות מ-5 פלטינות, בקנדה הגיע למעמד של שש פלטינות, בשוודיה, פולין, ניו זילנד ואיטליה הגיע למעמד פלטינה כפולה ובהולנד נורווגיה ובריטניה הגיע למעמד פלטינה. בדנמרק, ספרד, גרמניה ובלגיה הגיע למעמד זהב.
קומפוזיציה.
השיר הוא שיר טמפו שנכתב בסולם אי מינור בזמן משותף של 100 ביטים לדקה. השיר נע בין רצף האקורדים E ל-Esus2 והשירה של הזמרים בשיר נעה בין התו B3 לתו B4.
וידאו קליפ.
הקליפ לשיר יצא ב-7 באוגוסט אותה שנה. בקליפ נראית אישה שנפגשת עם בן זוגה אך בבוקר למחרת בעודה היא ישנה הוא עוזב אותה. כשהיא מתעוררת היא מתעוררת נסערת מעזיבתו. לאחר מכן הוא עובר במקרה לידה עם המכונית שלו ורואה אותה בוכה. הוא מחליט לעצור ולחבק אותה והשניים שוב חוזרים להיות יחד.
Sabotage (שיר של ביבי רקסה)
Sabotage (בעברית: חַבָּלָה) הוא סינגל שהוקלט על ידי הזמרת-יוצרת האמריקאית ביבי רקסה. השיר יצא לאור ב-16 באפריל 2021, על ידי חברת התקליטים וורנר רקורדס, כסינגל שלישי מתוך האלבום השני שלה, "Better Mistakes".
רקע וכתיבה.
"Sabotage", הושמע לראשונה למעריצים כשנערכה מסיבת השמעה במהלך סיבוב ההופעות "Happiness Begins Tour" של להקת בנים האחים ג'ונאס, בו שימשה רקסה כמופע חימום. ב-19 במרץ 2020, פרסמה רקסה הצצה לשיר בשידור חי באינסטגרם שלה. ב-7 באפריל 2020, עלתה לשידור חי בעמוד האינסטגרם שלה יחד עם ההרכב TXT, שם פרסמה הצצה נוספת לשיר. במהלך השידור החי, שאל אחד מחברי הלהקה, "מתי תוציאי את השיר" והיא בתגובה, אמרה שזה יקרה באפריל, אך בשל מגפת הקורונה, דחתה יציאת לקיץ.
ב-9 באוקטובר, אישרה רקסה כי השיר יופיע באלבום האולפן השני שלה, "Better Mistakes". ב-18 באוקטובר, הגיבה למעריץ בחשבון הטוויטר שלה ואמרה הוא עתיד לצאת בקרוב. ב-15 בנובמבר, במהלך טקס פרס בחירת הקהל, רמזה שהסינגל הבא שלה יהיה "Sabotage". ב-4 באפריל 2021, הכריזה על צאתו של "Sabotage", יחד עם עטיפתו ותאריך יציאתו הרשמי. יממה לאחר מכן, פרסמה הצצה מהווידאו הקליפ שלו. היא תיארה אותו כ"בלדת פופ" והחשיבה אותו כ"שיר שנכתב ישרות מהלב". בהמשך, הצהירה שהוא "הפגיע ביותר" שכתבה.
וידאו קליפ.
הווידאו קליפ של השיר פורסם בערוץ היוטיוב של רקסה ב-16 באפריל 2021. הקליפ בוים על ידי כריסטיאן ברסלאואר. בקליפ, ניתן לראות את רקסה בבית נטוש לצד זרים של פרחים. לאחר מכן, היא יושבת בסלון ושוקעת במים. בהמשך, כל המראות מתנפצות סביבה. בסופו של דבר, היא שורפת את כל הבית עם גפרור.
משה בר שניאור
אצבעות גמל (Camel toe)
אצבעות גמל, בוהן גמל, בהונות גמלים או קאמל טואו (מאנגלית: Camel toe או Cameltoe), המכונה גם "קפל פות קדמי", או בקיצור "קפ"ק", הוא ביטוי סלנג למצבים בהם ניתן לראות את המתווה הברור של שפתי הפות באזור המפשעה של נשים מבעד למכנסיים או בגד תחתון צמוד מסוג אחר. האפקט נוצר כאשר אישה לובשת בגד שגזרתו צמודה באזור המפשעה. מקור השם הוא על שם מראה בוהן הגמל המתקבלת.
מצב זה בו נראים בבירור קווי מתאר גופניים אלו נוצר בשל שילוב של גורמים אנטומיים והידוק של בד המכסה את האזור ואז כף הערווה עשויה להיראות חיצונית בצורה הדומה לעצמות המסרק בכף הרגל של גמל. אצבעות גמל מתרחשת בדרך כלל כתוצאה מלבישת בגדים צמודים, כמו טייטס צמודים, גרביונים, מכנסיים קצרים, מכנסיים צמודים אחרים או בגד ים